EkBass/fiwiki-20250220-pages-articles huggingface dataset:
Aguri Suzuki

Aguri Suzuki (, s. 8. syyskuuta 1960 Tokio, Japani) on entinen japanilainen autourheilija ja entinen Formula 1 -kuljettaja ja tallipäällikkö, joka kilpaili Formula 1:ssä kausilla kuljettajana 1988–1995. Suzukin uran ensimmäinen merkittävä virstanpylväs oli Japanin Formula 3 -sarjan hopeasija vuonna 1983. Hän jäi voittaja Fujiwarasta 12 pistettä. Kaksikko erottui sarjassa muista varsin selvästi. Fujiwara voitti seitsemästä osakilpailusta neljä ja oli jokaisessa kisassa palkintopallilla. Suzukin saldo oli kaksi voittoa ja viisi TOP-3 sijoitusta. Formula 3:n ohella Suzuki ajoi satunnaisia kilpailuja FIA:n World Endurance Championship -sarjassa kausilla 1982, 1983 ja 1985. 1986 Suzuki voitti Japanin Touring Car -luokan mestaruuden yhdessä Takao Wadan kanssa Nissan Motorsportin tehdaskuljettajana. Suzuki sijoittui Japanin Formula 3000 -sarjassa toiseksi kaudella 1987 ja voitti seuraavana vuonna sarjan mestaruuden. Hän osallistui lisäksi Le Mansin 24 tunnin ajoon ilman menestystä. Suzuki osallistui 88 Formula 1 -sarjan Grand Prix -kilpailuun uransa aikana. Hänen parhaaksi F1-sijoituksekseen jäi kolmas sija vuoden 1990 Japanin Grand Prix'sta. F1-uransa jälkeen Suzuki osallistui muun muassa muutamaan Le Mansin 24 tunnin ajoon joista vuonna 1998 saavutuksena oli yleiskilpailun 3. sija Nissanilla. Suzuki teki paluun F1-sarjaan kaudella 2006, tällä kertaa tallipäällikön ja tallin omistajan roolissa. Hän toimi Super Aguri -tallin tallipäällikkönä ja testiajajana vuodesta 2006 vuoteen 2008, jolloin talli joutui talousvaikeuksien takia jättäytymään sarjasta. Vuodesta 2014 hän on toiminut Formula E -sarjassa Amlin Agurin tallipäällikkönä. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 Pisteet Sijoitus Larrousse BRA SMR MON MEX CAN USA FRA GBR GER HUN BEL ITA POR ESP JPN 16 AUS 0 35. Zakspeed BRA DNPQ SMR DNPQ MON DNPQ MEX DNPQ USA DNPQ CAN DNPQ FRA DNPQ GBR DNPQ GER DNPQ HUN DNPQ BEL DNPQ ITA DNPQ POR DNPQ ESP DNPQ JPN DNPQ AUS DNPQ 0 47. Larrousse USA Kesk. BRA Kesk. SMR Kesk. MON Kesk. CAN 12 MEX Kesk. FRA 7 GBR 6 GER Kesk. HUN Kesk. BEL Kesk. ITA Kesk. POR 14 ESP 6 JPN 3 AUS Kesk. 6 12. Larrousse USA 6 BRA DNS SMR Kesk. MON Kesk. CAN Kesk. MEX Kesk. FRA Kesk. GBR Kesk. GER Kesk. HUN Kesk. BEL DNQ ITA DNQ POR Kesk. ESP DNQ JPN Kesk. AUS DNQ 1 22. Footwork RSA 8 MEX DNQ BRA Kesk. ESP 7 SMR 10 MON 11 CAN DNQ FRA Kesk. GBR 12 GER Kesk. HUN Kesk. BEL 9 ITA Kesk. POR 10 JPN 8 AUS 8 0 20. Footwork RSA Kesk. BRA Kesk. BRA Kesk. SMR 9 ESP 10 MON Kesk. CAN 13 FRA 12 GBR Kesk. GER Kesk. HUN Kesk. BEL Kesk. ITA Kesk. POR Kesk. JPN Kesk. AUS 7 0 24. Jordan BRA PAC Kesk. SMR MON ESP CAN FRA GBR GER HUN BEL ITA POR EUR JPN AUS 0 42. Ligier BRA 8 ARG Kesk. SMR 11 ESP MON CAN FRA GBR GER 6 HUN BEL ITA POR EUR PAC Kesk. JPN DNS AUS 1 17. == Lähteet == == Aiheesta muualla == Luokka:Japanilaiset Formula 1 -kuljettajat Luokka:Formula 1 -tallipäälliköt Luokka:Formula E -taustavaikuttajat Luokka:Vuonna 1960 syntyneet Luokka:Elävät henkilöt
Piritta Hagman

Piritta Sini Kyllikki Hagman (o.s. Hannula, s. 7. elokuuta 1979 Pori) on vuoden 2003 Miss Suomen 1. perintöprinsessa ja vuoden 2004 Miss Skandinavia. Hän oli naimisissa jääkiekkoilija Niklas Hagmanin kanssa. Toukokuussa 2018 pari ilmoitti eroavansa.https://www.iltalehti.fi/tv-ja- leffat/a/8bc93596-bc8c-45a4-b74a-49d2d5c298a2 Heillä on kolme lasta. Nykyään hän seurustelee koripallovalmentaja Lassi Tuovin kanssa. Hagman on viime vuosina juontanut televisiossa Nelonen-kanavalla Toisenlaiset äidit -ohjelmaa. Koulutukseltaan hän on fysioterapeutti.Tiesitkö? Piritta Hagman on erikoistunut naisten fysioterapiaan – kutsuu ammattiaan leikkisällä nimellä == Lähteet == Luokka:Suomalaiset missit Luokka:Suomalaiset fysioterapeutit Luokka:Vuonna 1979 syntyneet Luokka:Elävät henkilöt
Sanguié

Sanguié on yksi Burkina Fason provinsseista. Sen pääkaupunki on Réo. Provinssi sijaitsee Burkina Fason keskiosissa Centre-Ouestin alueella. Vuonna 2016 provinssissa arvioidaan olevan 379 700 asukasta. == Lähteet == == Aiheesta muualla == Luokka:Burkina Fason provinssit
Pennsylvanian yliopisto

Pennsylvanian yliopisto (University of Pennsylvania; Penn on usein käytetty lyhenne; UPenn on myös oikein, mutta harvinaisempi) on yksityinen yliopisto Philadelphiassa, Pennsylvaniassa. Yliopiston mukaan se on neljänneksi vanhin korkeakoulu Yhdysvalloissa ja ”Amerikan ensimmäinen yliopisto”. Se on myös jäsen eliittiyliopistojen ryhmässä Ivy League. Yliopisto järjestää maailman vanhimman ja suurimman viestijuoksutapahtuman Penn Relaysin. Yliopiston perustaja on Benjamin Franklin. Yliopiston arvostetuimpia aloja ovat humanistiset tieteet, sosiaalitieteet, arkkitehtuuri ja kasvatustieteet. Lisäksi yliopisto on saanut tunnustusta lääketieteen, oikeustieteen ja kauppatieteen tiedekunnista. Lisäksi yliopistossa voi opiskella muun muassa eläinlääketiedettä, muotoilua ja teknillisiä tieteitä. Vuonna 2011 yliopisto arvioitiin Yhdysvaltojen viidenneksi parhaaksi yliopistoksi. Aikaisimpina vuosina 2005–2006 yliopisto arvioitiin Yhdysvaltojen neljänneksi parhaaksi yliopistoksi. Yliopiston kauppatieteellinen tiedekunta arvioitiin Yhdysvaltojen parhaaksi kauppatieteelliseksi tiedekunnaksi vuonna 2007. Vuonna 2016 Times Higher Education sijoitti Pennsylvanian yliopiston maailman 13. parhaaksi.The World University Rankings, Times Higher Education 2016. Viitattu 13.10.2016. Yliopiston pääaineista muun muassa tietojenkäsittely, psykologia, espanjan kieli, biologia, taidehistoria, antropologia ja historia ovat erittäin tunnettuja ja arvostettuja. Vuonna 2011 yliopisto hyväksyi 12,3 prosenttia hakijoista. Hakijoita oli 31 659\. Vuoden 2011 valinnat olivat tiukimmat sitten yliopiston historian. Edellisinä vuosina yliopistoon on päässyt noin 15–20 prosenttia hakijoista. Kaikista tarkimmin yliopisto valitsee oppilaat oikeustieteelliseen, lääketieteelliseen ja kauppatieteelliseen tiedekuntaan. Yliopiston opiskelijoista noin 51,3 prosenttia on naisia. Yliopistoon hakee vuosittain noin 2500 ulkomaalaista opiskelijaa, joista noin 20 prosenttia hyväksytään. Suurin osa ulkomaalaisista opiskelijoista, noin 50 prosenttia, tulee Aasiasta ja noin 14 prosenttia tulee Europasta. Yliopistosta ovat valmistuneet muun muassa William Henry Harrison, Donald Trump, Warren Buffett, Noam Chomsky, Elon Musk ja Safra Catz. Vuosina 1946–1955 yliopiston tiloissa toimi maailman ensimmäinen täysin elektroninen yleiskäyttöinen tietokone ENIAC. ==Lähteet== ==Aiheesta muualla== *Yliopiston viralliset sivut Luokka:Pennsylvanian yliopistot ja korkeakoulut Luokka:Philadelphia Luokka:Seulonnan keskeiset artikkelit
Penn

Penn voi tarkoittaa ainakin seuraavia: ==Sukunimenä== *Arthur Penn (1922–2010), yhdysvaltalainen elokuvaohjaaja *B. J. Penn (s. 1978), yhdysvaltalainen vapaaottelija *Chris Penn (1965–2006), yhdysvaltalainen näyttelijä *Dan Penn (s. 1941), yhdysvaltalainen lauluntekijä *Irving Penn (1917–2009), yhdysvaltalainen valokuvaaja *Kal Penn (s. 1977), yhdysvaltalainen näyttelijä *Scoonie Penn (s. 1977), yhdysvaltalainen koripalloilija *Sean Penn (s. 1960), yhdysvaltalainen näyttelijä *William Penn (1621–1670), englantilainen amiraali *William Penn (1644–1718), englantilainen kveekari, rauhanajattelija, Pennsylvanian siirtokunnan perustaja *Zak Penn (s. 1968), yhdysvaltalainen elokuvakäsikirjoittaja ==Etunimenä== *Penn Jillette (s. 1955), yhdysvaltalainen taikuri, toinen Penn & Teller -kaksikosta *Penn Badgley (s. 1986), yhdysvaltalainen näyttelijä *Robert Penn Warren (1905–1989), yhdysvaltalainen kirjailija ==Muita== *Pennsylvanian yliopisto, lyhenne Penn *Pennsylvanian osavaltionyliopisto, lyhenne Penn State *HMS Penn, brittiläinen hävittäjäalus toisessa maailmansodassa
Ivy League

Ivy League on NCAA:n I-divisioonaan kuuluva korkeakoulujen konferenssi. Konferenssiin kuuluu kahdeksan yliopistoa ja 32 eri urheilulajia. Konferenssin päämaja sijaitsee New Jerseyn Princetonissa ja se on perustettu vuonna 1954. Konferenssi on yksi yhdestätoista I-divisioonan alemmasta Football Championship Subdivision-konferenssista. Ivy Leaguen yliopistot ovat Brownin yliopisto, Columbian yliopisto, Cornellin yliopisto, Dartmouth College, Harvardin yliopisto, Pennsylvanian yliopisto, Princetonin yliopisto ja Yalen yliopisto. Kaikki ne saavat lahjoituksina runsaasti rahoitusta, ja ne yhdistetään akateemiseen laatuun, tiukkoihin pääsyvalintoihin ja elitismiin. Ivy League -nimitys syntyi 1930-luvulla, kun lehtitoimittaja Caswell Adams huomasi, että näiden kahdeksan kampuksen ulkoseinät olivat köynnösten peitossa. Samanlaisia köynnöksiä on tosin muissakin yliopistoissa, sillä muratin istutus oli 1800-luvun lopulla yleinen seremonia yliopistojen kampuksilla. Alun perin nimitystä ei käytetty tavallisesti viittaamaan näiden kahdeksan opiston akateemiseen laatuun, vaan maan kaakkoisosien yliopistojen urheiluliigoihin, joita ne hallitsivat. Koulut muodostavat yliopistourheilujärjestö NCAA:n konferenssin, joka perustettiin vuonna 1954. Konferenssin joukkueet ja urheilijat kilpailevat lajeissaan NCAA:n Division I -tasolla. Ivy League -yliopistoihin on tullut 2010-luvun alussa vuosittain 20 000 – 40 000 hakemusta. Noin 10 prosenttia hakemuksista hyväksytään. Naisten osuus opiskelijoista on noussut hiukan korkeammaksi kuin miesten. Myös opiskelijakunnan rodullinen monimuotoisuus on moninkertaistunut 1950-luvun jälkeen. Kolme rikkainta yliopistoa ovat Harvard, Yale ja Princeton, ja niillä on siksi myös parhaat tilat, opettajat ja palvelut. Harvard sai vuonna 2011 lahjoituksina 32 miljardia dollaria, kun esimerkiksi Brown sai vain 2,5 miljardia. == Jäsenet == Vaakuna Instituutio Sijainti Perustamisen uskonnollinen sidos Kokopäiväisiä opiskelijoita Perustettu Brownin yliopisto Providence, Rhode Island baptismi (sabbataarisuus) 7 595 1764 nimellä College of Rhode Island Columbian yliopisto New York, New York anglikaanisuus 23 813 1754 nimellä King's College Cornellin yliopisto Ithaca, New York sitoutumaton 20 299 1865 Dartmouth College Hanover, New Hampshire puritanismi / kongregationalismi 5 744 1769 Harvardin yliopisto Cambridge, Massachusetts puritanismi / kongregationalismi; myös unitarismi 19 779 1636 nimellä Harvard College vuonna 1638 Pennsylvanian yliopisto Philadelphia, Pennsylvania episkopalismi 23 305 1740 nimettiin Academy of Philadelphia vuonna 1749 Princetonin yliopisto Princeton, New Jersey presbyteriaaninen 6 831 1746 nimellä College of New Jersey Yalen yliopisto New Haven, Connecticut puritanismi / kongregationalismi 11 359 1701 nimellä Collegiate School == Katso myös == *Russell-ryhmä *C9-liiga == Huomautukset == == Lähteet == Luokka:Yhdysvaltain yliopistourheilu Luokka:Seulonnan keskeiset artikkelit
Philadelphia (täsmennyssivu)

Filadelfeia (, ”Veljesrakkaus/Sisarrakkaus”), Filadelfia tai Philadelphia voi viitata seuraaviin: == Antiikin aikaiset paikat == * Filadelfeia, antiikin aikainen kaupunki Lyydiassa; tunnetuin Filadelfeia, Ilmestyskirjan Filadelfia; nykyinen Alasehir Turkissa * Filadelfeia, antiikin aikainen kaupunki Egyptissä, nykyinen Darb Gerza Fayyumin alueella * Filadelfeia, antiikin aikainen kaupunki Kilikiassa * Filadelfeia, antiikin aikainen kaupunki Palestiinassa; nykyinen Amman Jordaniassa == Nykyiset paikat == * Philadelphia, Pennsylvania, Yhdysvallat * Philadelphia, Kapkaupungin lähiöalue, Etelä-Afrikka * Philadelphia, kylä Houghton-le-Springin pohjoispuolella Sunderlandissa Yhdistyneessä kuningaskunnassa * Philadelphia, Mississippi, Yhdysvallat * Philadelphia, New York, Yhdysvallat * Philadelphia, kylä New Yorkissa * Philadelphia, Tennessee, Yhdysvallat * Filadelfia, Paraguayn Departmentti * Philadelphia, entinen kylä ja nykyisin osa Storkowia, Brandenburgissa Saksassa * Filadélfeia-Chalkidóna, kunta Attikassa, Kreikassa * Néa Filadélfeia, kunnallisyksikkö Filadélfeia-Chalkidónan kunnassa Kreikassa == Seurakuntia == * Jomalan Filadelfia-seurakunta, Jomalassa toiminut helluntaiseurakunta * Korsnäsin Filadelfia-seurakunta, Korsnäsissä toimiva helluntaiseurakunta * Närpiön Filadelfia-seurakunta, Närpiössä toimiva helluntaiseurakunta * Porvoon Filadelfia-seurakunta, Porvoossa toimiva helluntaiseurakunta == Muut merkitykset == * Philadelphia, mm. kaksi Oscaria voittanut elokuva vuodelta 1993 * Philadelphia, Kraft Heinzin tuorejuuston tuotenimi * Philadelphia, kristillinen organisaatio Alankomaissa * Philadelphian kansainvälinen lentoasema * USS Philadelphia, useiden Yhdysvaltain laivaston alusten nimi * Philadelphia-koe tunnettu salaliittoteoria * Sailing to Philadelphia, Mark Knopflerin albumi ja nimikappale.
Claremont Colleges

Claremont Colleges on seitsemän korkeakoulun muodostama yhteiskonsortio Claremontissa, Kaliforniassa. Toisin kuin useimmissa muissa korkeakoulukonsortioissa Claremont Collegen jäsenkorkeakoulujen kampukset ovat toisistaan kävelymatkan päässä (yhtä lukuun ottamatta). Konsortion tarkoituksena on yhdistää monta pientä itsenäistä korkeakoulua yhteisten toimintojen kautta niin, että toimimalla yhdessä saadaan tarjottua vastaavia palveluja kuin suuremmissa yksittäisissä yliopistoissa. Sen kautta palvellaan kaikkien jäsenkorkeakoulujen hallintoa sekä järjestetään useimmat tukipalvelut (muiden muassa kirjasto, ruokala, urheilu- ja terveyspalvelut). Jäsenkorkeakouluilla on myös yhteisiä laitoksia ja koulutusohjelmia. Konsortion korkeakouluissa toimii noin 6 000 opiskelijaa ja yli 3 300 työntekijää. Jäsenkorkeakoulut ovat perinteisesti olleet erittäin suosittuja opiskelijavalinnassa ja ne on usein arvioitu Yhdysvaltain korkeakoulujen parhaimmistoon. ==Jäsenkorkeakoulut== Viisi yhteisellä nimellä 5Cs tunnettua undergraduate-collegea: * Claremont McKenna College, erikoistunut taloustieteisiin, politiikkaan, kansainvälisiin suhteisiin ja yhteiskunnallisiin asioihin. * Harvey Mudd College, erikoistunut insinööritieteisiin, matematiikkaan, tietotekniikkaan, fysiikkaan ja biotieteisiin. * Pitzer College, erikoistunut tieteidenvälisyyteen ja sosiaalioikeuteen. * Pomona College, tarjoaa sekä tiedepainotteisia että humanistisia aineita. * Scripps College, yksinomaan naisille, tarjoaa sekä tiedepainotteisia että humanistisia aineita. Kaksi graduate-yliopistoa: * Claremont Graduate University * Keck Graduate Institute, maisteri- ja tohtorikoulutusohjelmia, erikoistunut biolääketieteeseen. ==Lähteet== ==Aiheesta muualla== *Claremont Colleges *Claremont University Consortium Luokka:Kalifornian yliopistot ja korkeakoulut
Max Horkheimer

Max Horkheimer (14. helmikuuta 1895 Zuffenhausen, nykyisin osa Stuttgartia – 7. heinäkuuta 1973 Nürnberg) oli saksalainen filosofi ja yhteiskuntateoreetikko. Horkheimer oli Institut für Sozialforschung -tutkimuslaitoksen johtajana 1930–1958. Hän oli myös Frankfurtin yliopiston yhteiskuntafilosofian professorina vuosina 1930–1934 ja vuosina 1949–1962 filosofian ja sosiologian professorina. Vuosina 1951–1953 hän toimi Frankfurtin yliopiston rehtorina. Horkheimer on niin sanotun Frankfurtin koulukunnan (Herbert Marcuse, Theodor W. Adorno, Leo Löwenthal, Friedrich Pollock, Erich Fromm) perustajahahmo ja sen keskeisten teoreettisten linjausten kirjoittaja. Hän oli keskeinen kriittisen teorian ja länsi- marxilaisuuden kehittäjä. Muun muassa teoksissaan Valistuksen dialektiikka (kirjoitettu yhdessä Theodor W. Adornon kanssa) ja Eclipse of Reason (1947) sekä lukuisissa artikkeleissaan (muun muassa traditionaalinen ja kriittinen teoria) hän kehitteli syvälle menevää länsimaisen sivilisaation kritiikkiä erityisesti järjen käsitteen luonteen muutosta paikantaen. Horkheimer ajatteli, että kulttuuri ja tietoisuus omasivat osittain erillisen ja aktiivisen roolin talouden ulkopuolella. Tässä hän irtaantui selvästi niin sanotuista vulgaarimarxilaisista yhteiskuntaa kuvaavista teorioista. Hän arvosteli välineellistä järkeä, jonka hän väitti olevan vallitseva järjen muoto niin kapitalistisissa kuin sosialistisissa yhteiskunnissa. == Kirjallisuutta == * * * == Aiheesta muualla == * Luokka:Frankfurtin koulukunta Luokka:Saksalaiset filosofit Luokka:Saksalaiset sosiologit Luokka:Vuonna 1895 syntyneet Luokka:Vuonna 1973 kuolleet
Hugh Everett

Hugh Everett III (11. marraskuuta 1930 Maryland, Yhdysvallat – 19. heinäkuuta 1982 McLean, Virginia) oli yhdysvaltalainen kvanttifyysikko, joka kehitti kvanttifysikaaliseen tulkintaan perustuvan monimaailmatulkinnan vuonna 1957 väitöskirjassaan, jonka ohjasi John Wheeler ja joka kulki alun perin nimellä suhteellisten tilojen formulointi. Hän jätti fysiikan väitöskirjansa valmistumisen jälkeen lannistuttuaan muiden fyysikoiden heikosta reaktiosta hänen teorioihinsa. Hän kehitti myös yleistetyt Lagrangen kertoimet operaatioanalyysin käyttöön ja sovelsi tätä kaupallisesti puolustusanalyytikkona ja konsulttina tullen monimiljonääriksi. Hugh Everett oli naimisissa Nancy Goren kanssa ja heillä oli kaksi lasta Mark Oliver Everett, joka on popyhtye Eelsin päävokalisti, ja Elizabeth Everett. == Aiheesta muualla == * Hugh Everett: The man who gave us the multiverse New Scientist 2014 * Eugene B. Shikhovtsev & Kenneth W. Ford : biographical sketch MIT Luokka:Yhdysvaltalaiset fyysikot Luokka:Tieteenfilosofit Luokka:Vuonna 1930 syntyneet Luokka:Vuonna 1982 kuolleet
Emilia

Emilia tarkoittaa ainakin seuraavia asioita: * Emilia, naisen etunimi * Emilia, historiallinen alue Italiassa, nykyään osa Emilia-Romagnan hallintoaluetta * Emiliat (Emilia), asterikasveihin (Asteraceae) kuuluva suku ** Emilia (Emilia coccinea), emilioihin kuuluva laji * Emilia Rydberg, ruotsalainen laulaja, joka on käyttänyt taiteilijanimenään myös pelkkää etunimeään * Emilia, suomalaisen laulajan Anne Middendorpin (o.s. Luoto) käyttämä taiteilijanimi * Emilia, suomalaisen laulajan Emilian vuonna 1982 julkaistu studioalbumi * Emilia, Nokian Paperin talouspaperimerkki.
Emilia Pokkinen

Maria Emilia Pokkinen (s. 18. huhtikuuta 1966 Espoo) on suomalainen näyttelijä. Hän on esiintynyt teatterissa ja elokuvissa. Koulutukseltaan Pokkinen on teatteritaiteen maisteri. Hän valmistui Teatterikorkeakoulusta 1989. Pokkinen tunnetaan muun muassa televisiosarjoista Puhtaat valkeat lakanat, Parasta aikaa ja Tehdas. Nykyisin hän on freelance-näyttelijä. ==Filmografia== * Riitta Rautoman lyhytelokuva Kukunor (1989) * Mestari (1992) – Teija Kimpilä * Puhtaat valkeat lakanat (1993–1996) – Irene Raikas-Salmi * Läheltä piti (1995) – Wendoline * Tanssi perhoseni tanssi (1999) – Irja Kilpinen * Hovimäki (2003) – ylihoitaja sairaalassa * Piilopaikka kahdelle (2005) – Mirja Korhonen * Parasta aikaa (2009) – Sirpa-Liisa Alaharja-Noro * Tehdas (2012) * Sorjonen (2018) – Tarja Taskinen == Lähteet == ==Aiheesta muualla== * Luokka:Suomalaiset näyttelijät Luokka:Vuonna 1966 syntyneet Luokka:Elävät henkilöt
Maurizio Pratesi

Maurizio Pratesi (s. 2. helmikuuta 1975) on suomalainen kilpauransa päättänyt koripalloilija. Takamiehenä pelanneen 190-senttisen Pratesin kasvattajaseura oli Kiri-60. Pratesi pelasi vuosia ammattilaisena Euroopassa ja 45 ottelua Suomen miesten maajoukkueessa. Pratesi lopetti uransa huipputasolla lokakuussa 2006 loukkaantumisten vuoksi, mutta pelattuaan hyvän kauden I-divisioonassa hän jatkoi uraansa pääsarjatasollahttp://www.iltasanomat.fi/koripallo/art-1288336969216.html http://www.urheilulehti.fi/lisaa-lajeja/pratesi-jatkaa-topossa pelaten viimeiset kilpaottelunsa vuonna 2007 Korisliigassa Torpan Pojissa. == Saavutukset == * Suomen mestaruus 2003 * Saksan pääsarjan hopeaa 2000 ja 2001 == Lähteet == * Taatila, Hippo: Maunulan lentävä Maukka Koripalloelämää-blogi * Maurizio Pratesi Suomen Koripalloliitto * Maajoukkueprofiili Suomen Koripalloliitto * Profiili Basketball-Bundesliga === Viitteet === Luokka:Suomalaiset koripalloilijat Luokka:Vuonna 1975 syntyneet Luokka:Elävät henkilöt
Aleksanteri (Kreikka)

Aleksanteri (, 1. elokuuta 1893 – 25. lokakuuta 1920) oli Kreikan kuningas, joka hallitsi Kreikkaa vuosina 1917–1920. == Elämä == Aleksanteri syntyi Tatóin palatsissa lähellä Ateenaa, Konstantin I:n ja Preussin prinsessa Sofian toiseksi vanhimpana poikana. Konstantin I, joka tunnettiin saksalaissympatioistaan, vaati Kreikkaa pysymään puolueettomana ensimmäisessä maailmansodassa, kun taas pääministeri Elefthérios Venizélos vaati liittymistä ententen puolelle. Britti- ja ranskalaisjoukot saapuivat Venizéloksen kutsusta Kreikkaan ja Konstantin ja hänen vanhin poikansa Yrjö (Georgios) pakotettiin maanpakoon. Nuoresta Aleksanterista tuli kuningas. Hänellä ei ollut todellista valtaa, ja hänen ainoaksi tehtäväkseen jäi vierailla rintamilla kannustamassa joukkoja. Aleksanteri uhmasi kuitenkin Venizélosta naimalla 4. marraskuuta 1919 aatelittoman Aspasía Mánoun (1896–1972), kenraali Pétros Mánoksen tyttären. Pääministeri olisi halunnut hänen naivan Ison-Britannian Yrjö V:n tyttären prinsessa Maryn. Kuningaspari pakeni skandaalia väliaikaisesti Pariisiin, kunnes avioliitto laillistettiin. Heidän ainoa tyttärensä, Tanskan ja Kreikan prinsessa Alexandra (1921–1993) nai Jugoslavian kuninkaan Pietari II:n. Aleksanteri kuoli 25. lokakuuta 1920 Ateenassa verenmyrkytykseen, jonka kerrottiin johtuvan lemmikkiapinan puremasta. Muun muassa Konstantinin paluun vastustajien levittämien huhujen mukaan hänet surmattiin. Hänen kuolemansa jälkeen hänen isänsä palasi Kreikan kuninkaaksi. Alexandroúpolin (entinen Dedeağaç) kaupunki Kreikan–Turkin rajalla nimettiin hänen kunniakseen vuonna 1920, kun hän vieraili kaupungissa Bulgarian luovutettua sen Kreikalle sodan jälkeen 14. toukokuuta 1920. Luokka:Kreikan kuninkaat Luokka:Vuonna 1893 syntyneet Luokka:Vuonna 1920 kuolleet
Nicaraguan lippu

Nicaraguan lippu on Nicaraguan tasavallan virallinen lippu. Lipun siniset raidat kuvaavat Tyyntä valtamerta ja Karibianmerta. Valkoinen raita kuvaa Pohjois- ja Etelä-Amerikan välistä yhteyttä. Nicaraguan lippu pohjautuu tyyliltään 1800-luvulla olemassa olleen Keski-Amerikan liittovaltion lippuun ja liittovaltiosta itsenäistyttyään Nicaragua jatkoi liittovaltion lipun käyttöä omana lippunaan. Vuonna 1854 Nicaragualle valittiin uusi, oma lippu, joka koostui keltaisesta, valkoisesta ja punertavasta vaakaraidasta. Tämä lippu ei kuitenkaan ehtinyt olla käytössä kovin pitkään, kun sisällissodan myötä vanha Keski-Amerikan liittovaltion lippu otettiin takaisin käyttöön. Vuonna 1908 vanha liittovaltion lippu muokatulla vaakunalla otettiin virallisesti käyttöön valtiolippuna ja lipun keskellä olevaa vaakunaan tehtiin myöhemmin vielä pieniä muutoksia. Nykyinen versio otettiin virallisesti käyttöön 27.8.1971. == Lähteet == Lippu Luokka:Valtioiden liput
Normaali

Normaali tarkoittaa seuraavia asioita: * normaali, matematiikassa pintaa tai janaa vastaan kohtisuorassa oleva suora tai vektori ** keskinormaali, suora, joka leikkaa annetun janan sen keskipisteessä ja on kohtisuorassa sitä vastaan * normaalijakauma tilastotieteessä * normaali, tavallinen, tavanomainen, erityisesti: ** tilastollisessa mielessä tavanomainen, yleinen ** lääketieteessä: tila tai kokeen tulos, joka ei viittaa sairauteen ** yhteiskuntatieteissä: normien mukainen käyttäytyminen * mittanormaali mittaustekniikassa. == Katso myös == * Normal * Normi
Sanmatenga

Sanmatenga on yksi Burkina Fason provinsseista. Se sijaitsee maan pohjoisosassa Centre-Nordin hallintoalueella. Provinssin pääkaupunki on Kaya, jossa on noin 40 000 asukasta. Vuonna 2016 provinssissa arvioidaan olevan 791 100 asukasta. == Departementit == *Barsalogho *Boussouma *Dablo *Kaya *Korsimoro *Mané *Namissiguima *Pensa *Pibaoré *Pissila *Ziga == Lähteet == == Aiheesta muualla == Luokka:Burkina Fason provinssit
Derek Redmond

Derek Anthony Redmond (s. 3. syyskuuta 1965 Bletchley) on brittiläinen pikajuoksija. Hän voitti Yhdistyneen kuningaskunnan 4 × 400 metrin viestijoukkueessa MM-kultaa 1991, MM-hopeaa 1987 sekä EM-kultaa 1986. Loukkaantumiset sävyttivät Redmondin juoksu-uraa: niiden takia väliin jäivät 1988 olympialaiset, 1990 Euroopan ja Kansainyhteisön kisat sekä 1993 MM-kisat. Redmond muistetaan Barcelonan kesäolympialaisten 1992 400 metrin juoksun semifinaalista, jossa 250 metriä ennen maalia hän loukkasi jänteensä pahasti. Redmondin isä talutti kärsivän juoksijan maaliin. Redmondin 400 metrin ennätys oli vuonna 1987 juostu 44,50, joka säilyi Ison-Britannian ennätyksenä vuoteen 1992. == Aiheesta muualla == * Redmond olympic.org:ssa * http://www.normanphillips.co.uk/derek_redmond_bio.htm Luokka:Brittiläiset pikajuoksijat Luokka:Vuonna 1965 syntyneet Luokka:Elävät henkilöt
Burgenland

Burgenland (, Őrvidék tai Felsőőrvidék, , ) on osavaltio Itävallan itäosassa. Sen pinta-ala on 3 962 km² ja asukkaita siellä on arviolta 288 356 (2015). Burgenlandin pääkaupunki on Eisenstadt. Osavaltio muodostuu kahdesta itsenäisestä kaupungista ja seitsemästä piiristä. Burgenland on kolmanneksi pienin Itävallan osavaltioista. Se rajoittuu lännessä Ala-Itävaltaan ja Steiermarkiin, koillisessa Slovakiaan, idässä Unkariin sekä etelässä Sloveniaan. Osavaltion ja Unkarin rajalla sijaitsee Neusiedlerjärvi, joka on Euroopan järvistä toinen, jolla ei ole luonnollista laskujokea (toinen on Balaton). Burgenlandissa asuu huomattavat kroaatti- ja unkarilaisvähemmistöt. Kroaattien väkiluvuksi on arvioitu 29 000–45 000 ja unkarilaisten 5 000–15 000\. Ennen vuotta 1920 Burgenland kuului Unkariin. Rauhan­neuvotteluissa ensimmäisen maailman­sodan jälkeen sitä ehdotettiin myös liitettäväksi Tšekkoslovakiaan, jolloin se olisi muodostanut pääosan Tšekin käytävää, mutta se päädyttiin liittämään Itävaltaan. == Lähteet == == Aiheesta muualla == *
Arvi Ahmavaara

Kaarlo Arvi Eliel Ahmavaara (vuoteen 1906 Aulin, 13. elokuuta 1886 Ii – 25. lokakuuta 1957 Oulu) oli suomalainen lakimies ja poliitikko. Ahmavaara toimi kokoomuksen kansanedustajana vuosina 1929–1930 ja 1945–1954 sekä oikeusministerinä vuosina 1937–1938. Kunnallispolitiikassa Ahmavaara vaikutti Oulussa kaupunginvaltuuston varapuheenjohtajana. Ahmavaara oli valitsijamiehenä presidentinvaaleissa 1950 ja 1956. Ahmavaara kirjoitti ylioppilaaksi 1906 ja valmistui filosofian kandidaatiksi 1910. Hän suoritti oikeustutkinnon 1912 ja ylemmän hallintotutkinnon 1913. Ahmavaaralla myönnettiin varatuomarin arvo vuonna 1915. Hän työskenteli asianajajana Rovaniemellä vuosina 1912–1917 ja Oulussa vuosina 1919–1934. Ahmavaara toimi tämän jälkeen Lapinmaan tuomiokunnan tuomarina Kittilässä 1934–1938, Piippolan tuomiokunnan tuomarina Haapajärvellä 1938–1942 ja Iin tuomiokunnan tuomarina Oulussa 1942–1956. Ensimmäisen kerran Ahmavaara oli kansanedustajana lyhyen aikaa vaalikaudella 1929–1930. Hänet valittiin seuraavan kerran eduskuntaan vuoden 1945 vaaleissa. Eduskunnan perustuslakivaliokunnan puheenjohtajana Ahmavaara toimi vuosina 1945–1953. Ahmavaaran ainoaksi ministerintehtäväksi jäi toimiminen oikeusministerinä Cajanderin punamultahallituksessa 1937–1938. Vaikka Ahmavaaraa pidettiin ammattiministerinä, hän joutui ottamaan poliittisen roolin, sillä kokoomus oli puolueena tiukasti oppositiossa Cajanderin hallitusta vastaan. Ahmavaara toimi puolueensa eduskuntaryhmän puheenjohtajana vaaran vuosina 1944–1948. Heti sodan jälkeen oikeistopuolueet varoivat esittämästä tiukkoja kantoja Neuvostoliittoa tai Suomen kommunisteja vastaan, mutta niin sanottujen Leinon vankien asiassa Ahmavaara aloitti alkuvuonna 1948 kampanjan kommunistista sisäministeri Yrjö Leinoa vastaan, joka saikin eduskunnan epäluottamuslauseen. Ahmavaaran isä oli kansanedustaja Pekka Ahmavaara. Naimisiin hän meni vuonna 1912 postinhoitajana työskennelleen Jenni Päkkilän kanssa. Heillä oli neljä lasta, joista vanhempi poika Eero toimi mm. Rovaniemen kauppalanjohtajana ja nuorempi poika Yrjö tutkijana useilla tieteenaloilla. == Lähteet == ==Aiheesta muualla== * * Luokka:Kansanedustajat Luokka:Oulun vaalipiiri Luokka:Oulun läänin pohjoinen vaalipiiri Luokka:Suomen oikeusministerit Luokka:Suomalaiset asianajajat Luokka:Oulun kaupunginvaltuutetut Luokka:Kansallisen Kokoomuksen poliitikot Luokka:Vuonna 1886 syntyneet Luokka:Vuonna 1957 kuolleet
Muuruveden kirkko

Muuruveden kirkko sijaitsee Muuruvedellä, entisen Juankosken kaupungin alueella Kuopiossa. Harmaan, graniittisen kirkon suunnitteli Josef Stenbäck, ja se rakennettiin vuosina 1901–1904 talkootyönä silloisen Muuruveden seurakunnan kirkoksi. Istumapaikkoja on 1 200 ja pinta-alaa 690 neliömetriä. Muodoltaan kirkko on ristikirkko, ja tyylisuunnaltaan se edustaa kansallisromantiikkaa, josta kertoo epäsymmetrisesti keskiakselista sivuun sijoitettu torni sekä suuret pyöreät ikkunat. Urut on valmistanut Kangasalan urkutehdas vuonna 1981. Niissä on 16 äänikertaa ja kaksi sormiota. Alttarilla on krusifiksi. Kellot ovat vuodelta 1903. == Kuvasto == Church of Muuruvesi, Juankoski, Finland 2.jpg|Muuruveden kirkkoa sankarihautausmaan puolelta (idästä) katsottuna. Muuruveden kirkko - pääoven suunnalta (lännestä) - Kuistilankuja 2 - Muuruvesi - Kuopio - 2.jpg|Muuruveden kirkko pääovien suunnalta (lännestä) nähtynä. == Lähteet == == Aiheesta muualla == * * Juankosken alueseurakunta Luokka:Juankosken rakennukset ja rakennelmat Luokka:Kuopion kirkot Luokka:Suomen kivikirkot Luokka:Josef Stenbäckin suunnittelemat rakennukset Kirkko
Paul Thiry d’Holbach

Paul Henry Thiry, paroni d’Holbach (syntyjään Paul Heinrich Dietrich von Holbach; 8. joulukuuta 1723 Edesheim lähellä Landauta – 21. tammikuuta 1789 Pariisi) oli ranskalais-saksalainen kirjailija, filosofi, Encyclopédie- hankkeen avustaja ja näkyvä hahmo valistusajan Ranskassa. Hän syntyi Saksassa, mutta asui ja työskenteli pääasiassa Pariisissa, jossa hän piti salonkia. Holbach oli materialisti. Hänet tunnetaan parhaiten ateismistaan ja uskonnonvastaista kirjoituksistaan, joista kuuluisin on Systéme de la Nature (1770). == Teokset == *Le christianisme dévoilé, ou Examen des principes et des effets de la religion chrétienne julkaistu Nancyssa, 1761 *La Contagion sacrée, ou Histoire naturelle de la superstition, 1768 *Lettres à Eugénie, ou Préservatif contre les préjugés, 1768 *Théologie Portative, ou Dictionnaire abrégé de la religion chrétienne, 1768 *Essai sur les préjugés, ou De l’influence des opinions sur les mœurs & le bonheur des hommes, 1770 *Systéme de la Nature ou des loix du monde physique & du monde moral (Luonnon järjestelmä, julkaistu vuonna 1770 kahdessa osassa salanimellä Mirabaud. 1. osan teksti ja 2. osan teksti Gutenberg-projektissa, ranskaksi. *Histoire critique de Jésus-Christ, ou Analyse raisonnée des évangiles, 1770 *Tableau des Saints, ou Examen de l’esprit, de la conduite, des maximes & du mérite des personnages que le christiannisme révère & propose pour modèles, 1770 *Le Bon Sens, julkaistu 1772 (Good Sense). Lyhennetty laitos teoksesta Système de la naturesta. Teksti Gutenberg-hankkeessa *Politique Naturelle, ou Discours sur les vrais principes du Gouvernement, 1773 *Système Social, ou Principes naturels de la morale et de la Politique, avec un examen de l’influence du gouvernement sur les mœurs 1773 *Ethocratie, ou Le gouvernement fondé sur la morale (Ethocracy or Government Founded on Ethics) (Amsterdam, 1776 *La Morale Universelle, ou Les devoirs de l’homme fondés sur la Nature, 1776 en français, PDF file. *Eléments de morale universelle, ou Catéchisme de la Nature, 1790 *Lettre à une dame d’un certain âge == Lähteet == == Aiheesta muualla == * Good Sense. Verkkoversio (Gutenberg.org) * The system of nature. verkkoversio (pdf)] Luokka:Aateliset Luokka:Ateistifilosofit Luokka:Ensyklopedistit Luokka:Materialistit Luokka:Uskontokriitikot Luokka:Vuonna 1723 syntyneet Luokka:Vuonna 1789 kuolleet Luokka:Naturalismi (filosofia)
Ala-Itävalta

Ala-Itävalta () on yksi Itävallan yhdeksästä osavaltiosta. Vuodesta 1986 osavaltion pääkaupunkina on ollut Sankt Pölten. Sitä ennen varsinaista pääkaupunkia ei ollut, ja osavaltion hallintoelimet sijaitsivat sen omien rajojen ulkopuolella Wienissä. Ala-Itävalta on pinta-alaltaan (19 186 km²) maan suurin ja asukasluvultaan (arviolta 1 636 778 vuonna 2015) toiseksi suurin osavaltio. Ala-Itävalta sijaitsee Itävallan koillisosassa. Ala- Itävallan nimi juontuu siitä, että se sijaitsee alempana Enns-joen juoksulla kuin Ylä-Itävalta.Ala-Itävallan viralliset verkkosivut. Ala-Itävalta rajoittuu pohjoisessa Tšekin tasavaltaan ja idässä Slovakiaan. Naapuriosavaltiot ovat lännessä Ylä-Itävalta, kaakossa Burgenland ja etelässä Steiermark. Ala- Itävallalla on neljä osaa: Waldviertel (Viertel tarkoittaa neljännestä) ja Weinviertel Tonavan pohjoispuolella sekä Mostviertel ja Industrieviertel Tonavan eteläpuolella. Waldviertelin ja Weinviertelin raja on Manhartsberg, Most- ja Industrieviertelin välillä raja on Wienerwald. == Lähteet == == Aiheesta muualla == * Ala-Itävallan viralliset verkkosivut *
Hirvensalmen kirkko

Hirvensalmen kirkko sijaitsee Hirvensalmella Etelä-Savossa. Kirkon suunnitteli Josef Stenbäck ja se rakennettiin 1915. Järjestyksessään kirkko on pitäjän kolmas. Edellinen kirkko tuhoutui tulipalossa 12. toukokuuta 1914. Rakennusmateriaali on harmaa graniitti ja tiili. thumb|Hirvensamen kirkko, sankarihaudat kesällä 2014. Kirkossa on jyrkkä katto ja torni sijaitsee kuorin vieressä. Sen alakerrassa on sakaristo. Istumapaikkoja kirkossa on 850 ja pinta-alaa 434 neliömetriä. Kirkon päätyjen kolmiot sekä tornin yläosa on rapattu valkoiseksi. Tyylisuunnaltaan kirkko on kansallisromantiikkaa ja jugendia. J.A. Zachariassenin 1916 valmistamat pneumaattiset urut ovat 15-äänikertaiset ja kaksisormiset. Aukusti Koiviston 1916 maalama alttaritaulu kuvaa Kristuksen ylösnousemusta. Kellot ovat vuosilta 1937 ja 1938. Kirkon sankarihautausmaan vieressä, Kirkkotien äärellä sijaitseva puinen kellotapuli on vanhempaa perua, 1700-luvulta. Kirkon sankarihautausmaan sankaripatsas on kuvanveistäjä Viljo Savikurjen teos vuodelta 1959. == Lähteet == ==Aiheesta muualla== * Luokka:Josef Stenbäckin suunnittelemat rakennukset Kirkko Luokka:Suomen kivikirkot Luokka:Etelä-Savon kirkkorakennukset
Piece by Piece (Katie Meluan albumi)

Piece by Piece on Katie Meluan toinen albumi, joka ilmestyi vuonna 2005. Sitä on myyty yli 800 000 kappaletta. Sävellykset ovat Katie Meluan sekä tuottaja Mike Batin tekemiä. Albumi on rauhallinen, jazz/pop-painotteinen. Siltä julkaistu single Nine Million Bicycles nousi brittilistalla viidenneksi. == Kappaleet == # # # # # # # # # # # # == Arviot == * Allmusic: http://www.allmusic.com/album/r806174 * Rolling Stone: http://www.rollingstone.com/reviews/album/10380312/review/10532994/piece_by_piece == Aiheesta muualla == * Piece by Piece discogs.com -sivustolla == Lähteet == Luokka:Vuoden 2005 albumit Luokka:Katie Meluan albumit
Humppilan kirkko

Humppilan kirkko on Humppilan seurakunnan kirkko Humppilassa Kanta-Hämeessä. Kirkko on rakennettu samalla paikalle jolla sijaitsi seurakunnan aiempi, uudenvuodenpäivänä 1917 tulipalossa tuhoutunut puukirkko. Harmaasta graniitista ja tiilestä rakennetun kirkon suunnitteli arkkitehti Josef Stenbäck ja se on valmistunut vuonna 1922. Stenbäckin piirustusten mukaisesti oli aiemmin rakennettu Terijoen kirkko. Muodoltaan kirkko on pitkäkirkko ja istumapaikkoja siinä on 600. Torni on eteisen kohdalla ja sillä on korkea ja jyrkkä huippu. Kirkon urut on valmistanut Kangasalan urkutehdas 1969 ja niissä on 14 äänikertaa. Alexandra Såltinin maalaama alttaritaulu kuvaa Jeesusta Getsemanessa. Humppilan ensimmäinen kirkko valmistui 1723 Lamminmäkeen. Seuraavat kirkot rakennettiin nykyiselle paikalle. Paikkakunnan toinen kirkko rakennettiin 1773; se oli punaiseksi maalattu puukirkko. Se purettiin ja käyttökelpoinen materiaali käytettiin seuraavan kirkon rakentamiseen. Uusi puukirkko, Humppilan vanha kirkko, tehtiin 1853–1855. == Lähteet == ==Aiheesta muualla== Luokka:Humppilan kirkkorakennukset Luokka:Josef Stenbäckin suunnittelemat rakennukset Luokka:Suomen kivikirkot
Sankt Pölten

Sankt Pölten (myös St. Pölten) on Ala-Itävallan osavaltion pääkaupunki Itävallassa. Kaupungin asukasluku oli 54 213 (2017). Kaupungin vanhimmat osat sijaitsevat roomalaisten 200–400-luvuilla rakentaman Aelium Cetium -nimisen kaupungin alueella. Vuonna 799 kaupunki tunnettiin nimellä Treisma. Myöhemmin kaupunki on tunnettu nimillä Sankt Hippolyt ja Sankt Polyt. Kaupunkioikeuden Sankt Pölten sai vuonna 1050 ja vuonna 1159 kaupungista tuli piispanistuin. File:13-04-13-st-poelten-domplatz-315a.jpg|Katedraali File:13-04-13-st- poelten-landhausviertel-516.jpg|Festspielhaus (teatteri) File:13-04-13-st- poelten-landhausviertel-510.jpg|Landesmuseum NÖ (museo) File:13-04-13-st- poelten-landhausviertel-526.jpg|Klangturm File:13-04-13-st-poelten- landhausviertel-548.jpg|Landesbibliothek (kirjasto) ==Lähteet== ==Aiheesta muualla== * Kaupungin viralliset verkkosivut Luokka:Ala-Itävallan kaupungit
Assassiinit

Assassiinit olivat islamilainen ismailiittišiiojen nizareihin kuulunut, Alamutin linnaketta hallinnut sotilaallinen lahko tai kultti, joka oli olemassa 1000-luvun lopulta 1200-luvun puoliväliin. Assassiinien nimen on usein väitetty tulleen arabian kielen sanasta ”haššāšīn” (حشّاشين), joka tarkoittaa ”hasiksen syöjää”, mutta se on kaikkea muuta kuin varmaa. Sana tarkoittanee todellisuudessa roskaväkeä. Liikkeen perustamisajankohdaksi on usein mainittu vuosi 1090, jolloin Hassan-i Sabbah olisi vallannut Kaspianmeren eteläpuolella (noin 100 kilometriä nykyisestä Teheranista) sijainneen Alamutin vuoristolinnakkeen. Kuitenkin nizari-lahko syntyi vasta muutamia vuosia myöhemmin. Hassan-i Sabbahia on kutsuttu ”Vuoren vanhukseksi”, mutta todennäköisesti kyseessä on virheellinen käännös. Lahko tunnettiin lähinnä sitä uhanneen seldžukkivaltion eliittiä vastaan tekemistään salamurhista. Murhat toteutettiin yleensä tikareilla ja usein julkisilla paikoilla kuten moskeijoissa pelotevaikutuksen aikaansaamiseksi. Jousien ja myrkyn tapaisia keinoja, jotka olisivat antaneet murhaajalle mahdollisuuden paeta, ei käytetty, vaan murhat olivat käytännössä itsemurhaiskuja – tosin assassiinit eivät tehneet itsemurhaa, vaan antoivat vangitsijoidensa surmata itsensä. Suurin osa assassiinien uhreista oli sunnimuslimeja, jotkut väitetyt, kuten visiiri Nizam al-Mulk erittäin merkittäviä. Liike teki myös useita lähes onnistuneita Saladinin murhayrityksiä. Liikkeen piikkiin laitettiin myös muiden tekemiä salamurhia. Assassiinit hävitti Mongolivaltakunnan sotapäällikkö Hülegü-kaani 1256. Mongolikaani Möngken hovissa käyneen hollantilaisen Vilhelm Rubrukin mukaan assassiinit olivat aiemmin lähettäneet Karakorumiin 400 salamurhaajaa tarkoituksenaan surmata Mongolivaltakunnan suurkaani. Mongolihyökkäys hävitti myös paljon nizarien keskeisiä tekstejä. Monet assassiineihin Euroopassa liitetyt legendat periytyvät ristiretkeläisiltä ja Marco Pololta, joka väitti vierailleensa Alamutissa vuonna 1273. Näitä tarinoita pidetään nykyisin lähinnä sepitteellisinä, varsinkin kun mongolit hävittivät linnakkeen 1256. Tunnetun, luultavasti täysin sepitteellisen tarun mukaan assassiinit loivat huumeilla ja haaremeilla paratiisinomaisen ilmapiirin, joka kannusti salamurhaajia pyrkimään todelliseen paratiisiin. ==Lähteet== Luokka:Ismailiitit
Obie Trice

Obie Trice III (s. 14. marraskuuta 1977 Detroit, Michigan) on yhdysvaltalainen rap-artisti. Hän allekirjoitti levytyssopimuksen Shady Recordsin kanssa vuonna 2000 ja julkaisi ensimmäisen levynsä Cheers vuonna 2003. Toinen levy Second Round’s on Me ilmestyi vuonna 2006. Levyillä vieraileviin artisteihin kuuluvat Eminem, D12, Dr. Dre, Nate Dogg, 50 Cent ja Busta Rhymes. Obiella oli pieni rooli elokuvassa 8 Mile, ja hän esiintyi myös elokuvan soundtrack-levyllä. Obie loukkaantui ampumavälikohtauksessa Detroitin valtatiellä 31. joulukuuta 2005, jossa tuntemattomat henkilöt ampuivat kaksi laukausta Obieta kohti. Toinen luoti osui Obieta päähän, mutta hän pääsi nopeasti sairaalahoitoon ja välttyi vakavilta vammoilta. Luoti on edelleen Obien pään sisällä, koska sen poistaminen on liian vaarallista. Single Cry Now käsittelee tapahtumaa. == Diskografia == === Albumit === * Cheers (2003) * Second Round’s on Me (2006) * Special Reserve (2009, kokoelma) * Bottoms Up (2012) * The Hangover (2015) === Singlet === Albumilta Cheers: *Got Some Teeth *Shit Hits The Fan *The Set Up *Don't Come Down Albumilta Second Round’s On Me: *Snitch *Cry Now *Jamaican Girl Muut singlet *Rap Name (2002) == Aiheesta muualla == * Obie Tricen viralliset kotisivut * Obie Trice World -fanisivut == Lähteet == Luokka:Yhdysvaltalaiset hip hop -artistit Luokka:Vuonna 1977 syntyneet Luokka:Elävät henkilöt
Valence

Valence on usean Ranskan kaupungin nimi: * Valence, Drômen departementin pääkaupunki * Valence, kunta Charenten departementissa * Valence (tunnetaan myös nimellä Valence d'Agen), kunta Tarn-et-Garonnen departementissa Myös seuraavien ranskalaisten kaupunkien nimissä esiintyy Valence: * Valence-d'Albigeois, Tarnin departementissa * Valence-en-Brie, Seine-et-Marnen departementissa * Valence-sur-Baïse, Gersin departementissa.
Tapahtumamarkkinointi

Tapahtumamarkkinointi on markkinoinnin menetelmä, joka perustuu elämyksiä antavien tapahtumien järjestämiseen jollekin organisaation sidosryhmälle. Tavoitteena on vahvistaa yrityksen tai sen tuotteen brändiä varta vasten suunnitellun ja rakennetun tapahtuman avulla. Tapahtumamarkkinoinnin asiaa Suomessa on edistänyt Suomen Tapahtumamarkkinointiyhdistys STAY ry. Yhdistys liittyi Markkinointiviestinnän Toimistojen Liitto MTL ry:hyn keväällä 2010. Alan vuosittaisessa Evento Awards -gaalassa palkitaan onnistuneita suomalaisia tapahtumamarkkinoinnin saavutuksia vuosittain. ==Lähteet== Luokka:Markkinointi
Tapoa

Tapoa on yksi Burkina Fason provinsseista. Se sijaitsee Burkina Fason itäosassa Estin hallintoalueella, viidensadan kilometrin päässä pääkaupunki Ouagadougousta. Tapoan pääkaupunki on Diapaga ja suurin kaupunki on Kanchari. Provinssissa on arviolta 506 868 asukasta (vuonna 2018) ja sen pinta-ala on 14 572 neliökilometriä. Sillä on yhteistä rajaa Beninin ja Nigerin kanssa. Burkina Fason pääministeri Paramanga Ernest Yonli on kotoisin Tapoasta. == Departementit == * Botou * Diapaga * Kantchari * Logobou * Namounou * Partiaga * Tambaga * Tansarga == Lähteet == == Aiheesta muualla == Luokka:Burkina Fason provinssit
Alive II

Alive II on yhdysvaltalaisen rockmusiikkia esittävän Kiss -yhtyeen uran toinen livealbumi. Albumin tuotti yhtyeen kanssa jo aiemmin työskennellyt Eddie Kramer, ja levy-yhtiö Casablanca Records julkaisi albumin tuplalevynä 14. lokakuuta 1977. Albumi on äänitetty yhtyeen edellisen studioalbumin Love Gun kiertueella 2. huhtikuuta – 28. elokuuta 1977, mutta se sisältää konserteissa taltioitujen kappaleiden ohella myös viisi uutta yhtyeen studiossa äänittämää kappaletta. Yhdysvalloissa Alive II nousi Billboard 200 -albumilistan seitsemännelle sijalle. Albumilta julkaistiin kaksi singleä: konsertissa äänitetty liveversio yhtyeen kappaleesta ”Shout It Out Loud”, ja Sean Delaneyn sekä yhtyeen kitaristi Ace Frehleyn albumille säveltämä uusi kappale ”Rocket Ride”. ”Shout It Out Loud” ylsi Yhdysvalloissa Billboard Hot 100 -singlelistalla 54. sijalle, ja ”Rocket Ride” nousi listan sijalle 39. Alive II myi platinaa Yhdysvalloissa ja kultaa Kanadassa, ja se sai positiivisen vastaanoton sekä yhtyeen fanien että lehdistön kriitikoiden keskuudessa. Kappale ”Hard Luck Woman” on nauhoitettu soundcheckissä ja ”Tomorrow And Tonight” on studiolevytys, joihin kumpaankin on jälkikäteen lisätty yleisön ääniraita. Ace Frehley ei osallistunut muihin studioäänityksiin kuin ”Rocket Ride”-raitaan. Frehley soitti kappaleen kaikki kitarat ja basson. Paul Stanley soitti kaikki kitarat kappaleeseen ”Any Way You Want It”, joka on cover-versio Dave Clark Fiven äänityksestä vuodelta 1965. == Kappalelista == === Alkuperäinen vinyylipainos === ==== Levy 1 ==== A-puoli # # # # # B-puoli # * # # # # ==== Levy 2 ==== C-puoli # # # # # D-puoli # * # # # # *Kakkoslevyn raidat 6–10 ovat albumia varten tehtyjä studioäänityksiä. == Kokoonpano == === Kiss === * Paul Stanley – rytmikitara ja laulu raidoilla A1-A2, A4-A5, B5, C1, C4, C5, D1, D5, rytmi- ja soolokitara kappaleessa ”Any Way You Want It” * Gene Simmons – basso, laulu raidoilla A3, B1-B2, C3, C5, D2-D3 * Ace Frehley – soolokitara, laulu raidoilla B3 ja D4, basso kappaleessa ”Rocket Ride” * Peter Criss – rummut, laulu raidoilla B4 ja C2 === Vierailijat === *Bob Kulick – soolo- ja rytmikitarat * Ed Balandas – yhtyeen esittely yleisölle raidan yksi alussa, "MC" ==Lähteet== *Listasijoitukset Kissfaq.com. ===Viitteet=== == Aiheesta muualla == * Luokka:Vuoden 1977 konserttitallenteet Luokka:Kissin konserttitallenteet
Valence (Drôme)

Valence on Drômen departementin pääkaupunki Kaakkois-Ranskassa Rhônejoen rannalla noin 100 kilometriä Lyonin eteläpuolella. Vuonna 2021 kaupungissa oli 64 483 asukasta. Liikemies ja urheiluvaikuttaja Louis Nicollin on kotoisin Valencesta. == Lähteet == == Aiheesta muualla == * Kunnan verkkosivut Luokka:Ranskan kaupungit Luokka:Drômen kunnat
Gene Simmons (albumi)

Gene Simmons on KISS-yhtyeen laulajabasistin Gene Simmonsin sooloalbumi. Se julkaistiin vuonna 1978, samaan aikaan yhtyeen kolmen muun jäsenen soololevyjen kanssa. Levyllä on cover-versio Kissin kappaleesta "See You in Your Dreams" (levyltä Rock and Roll Over). Albumi pääsi Billboardin albumilistalle sijalle 22 vuonna 1979. Albumi lasketaan kuuluvaksi KISSin levyihin, vaikka muita soittajia yhtyeestä ei albumilla esinny. ==Kappaleet== ==Kokoonpano== *Gene Simmons - kitara, laulu *Shane Howell - soolokitara, taustalaulu * Steve Lacey - rytmikitara, taustalaulu *Allan Schwartzberg - rummut *Eric Troyer - piano, kosketinsoittimet, taustalaulu *Joe Perry - soolokitara kappaleessa "Radioactive" *Bob Seger - taustalaulu kappaleessa "Radioactive" *Rick Nielsen - kitarasoolo kappaleessa "See You in Your Dreams" ==Katso myös== * Ace Frehley (albumi) * Peter Criss (albumi) * Paul Stanley (albumi) ==Lähteet== *Listasijoitukset Kissfaq.com. * Albumi Allmusicissa == Aiheesta muualla == * Luokka:Vuoden 1978 albumit Luokka:Kissin albumit Luokka:Gene Simmonsin albumit
Naim Süleymanoğlu

Naim Süleymanoğlu (syntyjään Naim Suleimanov, 23. tammikuuta 1967 Ptichar, Bulgaria – 18. marraskuuta 2017 Istanbul, Turkki) oli turkkilainen painonnostaja ja olympiavoittaja. Hän voitti urallaan kolme olympiakultaa, seitsemän maailmanmestaruutta ja kuusi Euroopan mestaruutta sekä teki 58 maailmanennätystä. Turkkilaiseen perheeseen Bulgariassa syntynyt Süleymanoğlu nousi painonnoston huipulle jo hyvin nuorena nostaen ensimmäisen maailmanennätyksensä 16-vuotiaana. Pienikokoisena (vain 147 cm) hän sai lempinimen ”Tasku-Herkules”. Süleymanoğlu ei päässyt osallistumaan Los Angelesin olympialaisiin 1984 olympiaboikotin vuoksi. Bulgarian viranomaiset pakottivat turkkilaisen vähemmistön bulgarialaistamaan nimensä ja Süleymanoğlu käytti kansainvälisen uransa alkuvaiheessa nimeä Naum Shalamanov. Maailmancup- matkalla Melbourneessa vuonna 1986 Naum Shalamanov loikkasi Turkkiin, josta hän anoi kansalaisuutta. Hän myös turkkilaisti nimensä Naim Süleymanoğluksi. Bulgarian ja Turkin välille syntyi kiista siitä mitä maata Naim Süleymanoğlu edustaisi Soulin olympialaisissa 1988. Bulgarian hallitus vaati ja sai miljoona dollaria Turkilta, jotta Süleymanoğlu pääsi edustamaan Turkkia. Süleymanoğlu ei pettänyt uutta kotimaataan, vaan voitti Soulin kisoissa höyhensarjan olympiakultaa. Hän lopetti kilpailemisen 22-vuotiaana voitettuaan maailmanmestaruuden vuonna 1989. Kommunismin kaaduttua Bulgariassa hänen perheensä pääsi muuttamaan Turkkiin. Halu kilpailla oli kuitenkin liian suuri ja Süleymanoğlu palasi vuonna 1991 voittaakseen seuraavana vuonna olympiakultaa Barcelonan kisoissa. Seuraavan olympiadin aikana hän voitti kolme maailmanmestaruutta ja teki useita maailmanennätyksiä. 1996 Atlantan kisat olivat Süleymanoğlun joutsenlaulu. Hän voitti kolmannen olympiakultansa ja ilmoitti jälleen lopettavansa uransa. Mutta vain palatakseen jälleen vuonna 1999 nostolavoille. Hän ei kuitenkaan ollut enää entisenlaisessa kunnossa ja epäonnistui voittamaan mitalin Sydneyssä 2000. Niiden jälkeen hän lopetti lopullisesti 33-vuotiaana. Vuonna 2001 hänet palkittiin Olympic Order -kunniapalkinnolla. ==Lähteet== ==Aiheesta muualla== * Profiili LiftUpissa * Süleymanoğlu olympic.org:ssa Luokka:Turkkilaiset olympiavoittajat Luokka:Turkkilaiset painonnostajat Luokka:Bulgarialaiset painonnostajat Luokka:Vuonna 1967 syntyneet Luokka:Vuonna 2017 kuolleet